**Holiadur i Rieni ynghylch Ymgysylltiad Rhieni**

Dyma rai syniadau ar gyfer cwestiynau y gallwch eu gofyn i'ch rhieni/gofalwyr am eu hymgysylltiad â'r ysgol. Dewiswch y cwestiynau sy'n briodol i'ch ysgol ac ychwanegwch unrhyw rai eraill yr hoffech eu gofyn, er enghraifft sut y mae'r rhieni'n dymuno i chi gyfathrebu â nhw.

Gallwch greu arolygon syml ar Microsoft Forms, Google Forms neu greu copi papur. Rydym yn argymell cadw'r arolwg yn ddienw a gofyn am grŵp blwyddyn y plant yn unig.

* *Ar y cyfan, pa mor gysylltiedig ydych yn teimlo ag ysgol ac addysg eich plentyn? Atebwch ar raddfa o 0 i 10 lle mae 10 yn golygu 'Yn gysylltiedig iawn' a 0 yn golygu 'Ddim yn gysylltiedig o gwbl.’*
* *Ar y cyfan, pa mor fodlon ydych ar y modd y mae'r ysgol yn ymgysylltu â chi?*
  + Yn fodlon iawn
  + Yn fodlon
  + Ddim yn fodlon nac yn anfodlon
  + Yn anfodlon
  + Yn anfodlon iawn
  + Ddim yn gwybod

Gall yr holl gwestiynau canlynol ddefnyddio graddfa Likert (Yn Cytuno'n Gryf, Yn Cytuno, Ddim yn cytuno nac yn anghytuno, Yn Anghytuno, Yn Anghytuno'n Gryf)

* *Mae aelodau staff yr ysgol yn hawdd mynd atynt.*
* *Mae'r ysgol yn gofyn am fy marn am addysg fy mhlentyn.*
* *Mae'r ysgol yn ystyried fy marn am addysg fy mhlentyn.*
* *Mae'r ysgol yn rhoi gwybodaeth ddefnyddiol i mi am y modd y gallaf helpu fy mhlentyn i ddysgu gartref*
* *Mae'r ysgol yn gofyn am fy marn a'm safbwyntiau ynghylch polisïau'r ysgol.*
* *Mae fy marn yn helpu i lywio blaenoriaethau'r Cynllun Gwella Ysgol.*
* *Mae'r ysgol yn rhoi'r wybodaeth y mae arnaf ei hangen i gefnogi addysg fy mhlentyn.*
* *Rwy'n hyderus, os bydd angen i mi gysylltu ag ysgol fy mhlentyn, y bydd yn ymateb mewn modd adeiladol i'm cwestiynau a'm sylwadau.*
* *Pa mor fodlon ydych ar nifer y cyfathrebiadau yr ydych yn eu cael gan yr ysgol ynglŷn â'r hyn y mae eich plentyn yn ei ddysgu ar hyn o bryd a'r modd y mae'n gwneud cynnydd?* 
  + *Mae'r cyswllt yn ormod*
  + *Mae'r cyswllt yn ddigon*
  + *Mae angen ychydig yn fwy o gyswllt*
  + *Nid yw'r cyswllt yn ddigon rheolaidd*
* *Gan feddwl am eich cysylltiad â bywyd yr ysgol, a hoffech fod:*
  + *Yn llawer mwy cysylltiedig*
  + *Ychydig yn fwy cysylltiedig*
  + *Ddim yn fwy nac yn llai cysylltiedig*
  + *Ychydig yn llai cysylltiedig*
  + *Yn llawer llai cysylltiedig*
* *Os oes unrhyw beth yn eich atal rhag bod yn fwy gweithgar ym mywyd yr ysgol, ai oherwydd … (Dewiswch bob un sy'n berthnasol)*
  + *Nid oes unrhyw gyfleoedd*
  + *Ymrwymiadau gwaith*
  + *Gofalu am blant iau*
  + *Diffyg hyder*
  + *Ni chefais wybod am y cyfleoedd*
  + *Cost*
  + *Diffyg cysylltiad â'r rhyngrwyd*
  + *Rhwystrau iaith*
  + *Arall – nodwch*
  + *Dim*